Քննարկվել ,խմբագրվել և հաստատվել է

Եղեգիս համայնքի ավագանու
2018 թ.փետրվարի 28-ի թիվ2 նիստում

որոշում թիվ 20 Ա

Եղեգիս համայնքի ղեկավար՝

***ԿԱՆՈՆԱԴՐՈՒԹՅՈՒՆ***

ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ

ՎԱՅՈՑ ՁՈՐԻ ՄԱՐԶ

<<ԵՂԵԳԻՍԻ ՀԱՄԱՅՆՔԱՅԻՆ ՏՆՏԵՍՈՒԹՅՈՒՆ>> ՀԱՄԱՅՆՔԱՅԻՆ ՈՉ
 ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆ

- 2018 թ.-

 1. ԸՆԴՀԱՆՈՒՐ ԴՐՈՒՅԹՆԵՐ

1. ԵՂԵԳԻՍ ՀԱՄԱՅՔԱՅԻՆ ՏՆՏԵՍՈՒԹՅՈՒՆ համայնքային ոչ առևտրային կազմակերպությունը (այսուհետ Կազմակերպություն) շահույթ ստանալու նպատակ չհետապնդող իրավաբանական անձի կարգավիճակ ունեցող ոչ առևտրային կազմակերպություն է, որը ստեղծվել է համայնքի տնտեսությունը սպասարկելու նպատակով:
2. Այն իր գործունեությունը իրականացնում է Հայաստանի Հանրապետության <<Տեղական ինքնակառավարման մասին>>, <<Պետական ոչ առևտրային կազմակերպությունների մասին>> օրենքներով Հայաստանի Հանրապետության այլ իրավական ակտերով, Հայաստանի Հանրապետության կողմից վավերացված միջազգային պայմանագրերով և սույն կանոնադրությամբ:
3. Կազմակերպությունը ձեռք է բերում և իրականացնում սույն կանոնադրությամբ ամրագրված գործառույթներ, ստանձնում է անհրաճեշտ իրավուներ և պարտականություններ: Կազմակերպության հիմնադիրն է Եղեգիսի համայնքապետարանը: Կազմակերպության գտնվելու վայրն է ՀՀ Վայոց ձորի մարզ, հ. Եղեգիս. ——————————:
4. Կազմակերպությունը որպես սեփականություն ունի առանձնացված գույք և իր պարտականությունների համար պատասխանատու է այդ գույքով: Կազմակերպությունը իր անունից ձեռք է բերում ու իրականացնում գույքային և անձնական ոչ գույքային իրավուքներ, կրում պարտականություններ, դատարանում կարող է հանդես գալ որպես հայցվոր կամ պատաասխանող: Կազմակերպությունն ունի Հայաստանի Հանրապետության զինանշանի պատկերով և իր հայերեն, ռուսերեն և անգլերեն անվանմամբ կլոր կնիք, կարող է ունենալ իր անվանմամբ ձևաթղթեր, խորհրդանիշ և այլ անհատականացման այլ միջոցներ:
5. Կամակերպության անվանումն է.

 Հայերեն - <<ԵՂԵԳԻՍԻ ՀԱՄԱՅՆՔԱՅԻՆ ՏՆՏԵՍՈՒԹՅՈՒՆ>> համայնքային ոչ առևտրային կազմակերպություն:

 Կրճատ- <<ԵՂԵԳԻՍԻ ՀԱՄԱՅՆՔԱՅԻՆ ՏՆՏԵՍՈՒԹՅՈՒՆ>> ՀՈԱԿ

 Ռուսերեն՝ <<ЕХЕГИСИ АМАЙНКАЙИН ТНТЕСУТЮН>> муниципальная некоммерческая организация

Կրճատ - << ЕХЕГИСИ АМАЙНКАЙИН ТНТЕСУТЮН >>, МНО.

 Անգլերեն- << YEGHEGISI HAMAYNQAYIN TNTESUTYUN >> municipal non-commercial organization

Կրճատ- <<YEGHEG*SI* HAMAYNQAYIN TNTESUTYUN>>, MNO.

1. Կազմակերպությունն ունի ինքնուրույն հաշվեկշիռ և բանկային հաշիվ:
2. Կազմակերպությունն այլ կազմակերպության հիմնադիր կամ մասնակից կարող է հանդիսանալ միայն հիմանդրի որոշմամբ:
3. Կազմակերպությունը Հայաստանի Հանրապետության օրենսդրության սահմանված կարգով կարող է համագործակցել օտարերկրյա հաստատությունների և կազմակերպությունների հետ:
4. Կազմակերպությունում չեն թույլատրվում քաղաքական և կրոնական կազմակերպությունների ստեղծումն ու գործունեությունը:

 2. ՀԱՍՏԱՏՈՒԹՅԱՆ ԳՈՐԾՈՒՆԵՈՒԹՅԱՆ ԱՌԱՐԿԱՆ ԵՎ ՆՊԱՏԱԿԸ

1. Կազմակերպության գործունեության առարկան և նպատակն է համայքնի տնտեսության սպասարկումը:
2. Կազմակերպությունն իր գործունեության նպատակներին համապատասխան կազմակերպում է

ա. համայնքի աղբահանությունը, ջրամատակարարման կազմակերպումը և աբոնենտային վճարների գանձում,

բ. փողոցների, հրապարակների, այլ տարածքների սանիտարական մաքրումը,

գ. համայնքի սեփականություն համարվող բնակելի տների և ոչ բնակելի տարածքների, հանրակացարանների, վարչական շենքերի և այլ շինությունների պահպանումը, շահագործումը և դրանց նորոգումը,

դ. փողոցների լուսավորման համակարգերի պահպանումը, նորոգումը ու սպասարկումը,

ե. հուշարձանների, պատմամշակութային արժեքների տարածքների պահպանումը և բարեկարգումը,

զ. ջրամատակարարման, ջրահեռացման, ոռոգման և այլ կառուցվածքների շահագործումը և վերանորոգումը,

է. համայքային աղբավայրերի սպասարկումը,

ը. բնակավայրերի բարեկարգումը, կանաչապատումը և կանաչ տարածքների պահպանման աշխատանքները,

թ. համայքային ենթակայության ճանապարհների, ճանապարհային երթևեկության կազմակերպման, կահավորանքի ու այլ տեխնիկական միջոցների և ինժեներական այլ կառույցների պահպանումը և շահագործումը,

ժ. գերեզմանատների գործունեությունը և դրանց պահպանման աշխատանքները,

ի. հիմնադրի որոշմամբ համայնքային տնտեսության պահպանման այլ ծառայություններ:

12. Կազմակերպությունը ձեռնարկատիրական գործունեությամբ զբաղվում է հիմնադրի որոշմամբ օրենսդրությամբ սահմանված կարգով:

13. Կազմակերպության շահույթի օգտագործման կարգը սահմանում է հիմնադիրը:

14. Համայնքի բյուջեով ուղղակի նախատեսված միջոցների սահմաններում մատուցվող ծառայությունների, աշխատանքների և ապրանքների գնումն իրականացվում է գնումների կատարման բանակցային ընթացակարգով, առանց գնումների հայտարարությունը նախապես հրապարակելու:

 Կազմակերպության կողմից համայնքային այլ ծառայություններ, աշխատանքներ կարող են մատուցվել կամ ապրանքներ գնվել << Գնումների մասին>> Հայաստանի Հանրապետության օրենքով նախատեսված կարգով:

 3.ՀԱՍՏԱՏՈՒԹՅԱՆ ԿԱՌԱՎԱՐՈՒՄԸ

 15. Կազմակերպության կառավումը իրականացնում են հիմնադիրը իր կողմից նշանակված գործադիր մարմնի կազմակերպության տնօրենի միջոցով այսուհետ տնօրեն,

16. Կազմակերպության հիմանդիրն ունի կազմակերպության գործունեությանը և կառավարմանը և կառավարմանը վերաբերող ցանկացած հարց վերջնական լուծելու իրավունք բացառությամբ օրենքով նախատեսված դեպքերի:

17. Կազմակերպության հիմնադրի բացառիկ լիազորություններն են՝

 ա. Կազմակերպության հիմանդրումը կազմակերպության վերակազմակերպումը և լուծարումը,

 բ. Կազմակերպության գործունեության առարկայի և նպատակների այդ թվում նրա կողմից իրականացվող ձեռնարկատիրական գործունեության տեսակների սահմանումը,

 գ. Կազմակերպության սեփականության իրավունքով հանձնվող և կամ ամրացվող համայնքին պատկանող գույքի կազմի հաստատումը,

 դ. Կազմակերպության կանոնադրության հաստատումը և դրանում փոփոխությունների կատարումը,

 ե. Կազմակերպության կառավարման համակարգի սահմանումը,

 զ. Կազմակերպության լուծարման հանձնաժողովի ստեղծումը և լուծարման հաշվեկշռի հաստատումը,

 է. Հայաստանի Հանրապետության օրենսդրությամբ և սույն կանոնադրությամբ նախատեսված այլ հարցերի լուծումը,

18. Համայնքի ղեկավարը իրականացնում է կազմակերպության ընդհանուր կառավարումը, ապահովում է նրա բնականոն գործունեությունը և պատասխանատվություն է կրում դրանց չկատարման կամ ոչ պատշաճ կատարման համար:

19. համայնքի ղեկավարը.

Ա. Նշանակում և ազատում է Կազմակերպության տնօրենին, սույն կանոնադրությամբ սահմանված կարգով իրականացնում է մեկ կազմակերպության կառավարման մարմինների ձևավորումը և նրանց լիազորությունների վաղաժամկետ դադարեցումը:

Բ. Վերահսկողություն է իրականացնում կազմակերպության գործունեորւթյան նկատմամբ,

գ. Կասեցնում կամ ուժը կորցրած է ճանաչում տնօրենին, Հայաստանի Հանրապետության օրենսդրության պահանջներին հակասող հրամանները, հրահանգները, կարգադրություններն ու ցուցումները,

դ. Լսում է կազմակերպության գործունեության մասին հաշվետվությունները, քննում դրա գործունեության վերստուգման արդյունքները,

ե. Վերահսկողություն է իրականացնում կազմակերպության ամրացված համայնքային սեփականության գույքի օգտագործման և պահպանության նկատմամբ,

զ. Համայնքի ավագանու որոշմամբ կազմակերպության կանոնադրությամբ նախատեսված դեպքերում համաձայնություն է տալիս գույքի օտարման կամ վարձակալության համար,

է. Հաստատում է կազմակերպության տարեկան հաշվետվությունները և հաշվեկշիռը,

20. Տնօրենը՝

Ա. Իրականացնում է կազմակերպության ընթացիկ գործունեության ղեկավարումը,

Բ. Հայաստանի Հանրապետության օրենքներով համայնքի ղեկավարի ավագանու որոշումներով սույն կանոնադրությամբ և իրեն վերապահված լիազորությունների սահմաններում, ղեկավարում է կազմակերպության գուրծունեությունն ու կրում պատասխանատվություն օրենքների, այլ իրավական ակտերի, համայքնի ղեկավարի որոշումների, սույն կանոնադրության և կնքված պայմանագրերի պահանջները չկատարելու կամ ոչ պատշաճ կատարելու համար:

21. Տնօրենը՝

Ա. Առանց լիազորագրի հանդես է գալիս կազմակերպության անունից, ներկայացնում նրա շահերը և կնքում է գործարքներ,

Բ. Սահմանում է կազմակերպության կառուցվածքն ու կառուցվածքային ստորաբաժանումների իրավասությունները,

Գ. Հայաստանի Հանրապետության օրենսդրությամբ, համայնքի ղեկավարի և ավագանու որոշումներով և սույն կանոնադրությամբ սահմանված կարգով տնօրինում է կազմակերպության գույքը, այդ թվում՝ ֆինանսական միջոցները,

Դ. Տալիս է կազմակերպության անունից հանդես գալու լիազորագրեր,

Ե. Աշխատանքի նշանակում և աշխատանքից ազատում է կազմակերպության աշխատողներին, նրանց նկատմամբ կիրառում խրախուսման միջոցներ և նշանակում կարգապահական տույժեր,

Զ. Բանկերում բացում է հաշվարկային հաշիվներ,

Է. Կատարում է աշխատանքի բաշխում իր աշխատակիցների միջև,

Ը. Օրենքով և սույն կանոնադրությամբ սահմանված իր լիազորությունների սահմաններում արձակում է հրամաններ, հրահանգներ, տալիս պարտադիր կատարման համար ցուցումներ և վերահսկում դրանց կատարումը,

Թ. իրականացնում է կադրերի և սպասարկող անձնակազմի ճիշտ ընտրություն և անհրաժեշտ պայմաններ ստեղծում մասնագիտական մակարդակի բարձրացման համար,

Ժ. վերահսկողություն է իրականացնում կազմակերպության աշխատողների կողմից իրենց աշխատանքային պարտականությունների նկատմամբ,

Ժա. ապահովում է ներքին աշխատանքային կարգապահության կանոնների աշխատանքի պաշտպանության և անվտանգության տեխնիկայի պահպանումը,

Ժբ. կազմում է կազմակերպության հաստիքային ցուցակն ու ծախսերի նախահաշիվը և դրանք ներկայացնում հաստատման,

Ժգ. իրականացնում է Հայաստանի Հանրապետության օրենսդրության չհակասող և կազմակերպության կառավարման մյուս մարմիններին չվերապահված այլ լիազորություններ:

22. Տնօրենի բացակայության դեպքում՝ համայնքի ղեկավարի գրավոր որոշման (կարգադրության) համաձայն նրա լիազորություններն իրականացնում է այլ անձ:

23. Կազմակերպության աշխատողների իրավունքներն ու պարտականությունները սահմանվում են Հայաստանի Հանրապետության օրենսդրությամբ, սույն կանոնադրությամբ, աշխատանքային պայմանագրերով, կազմակերպության առանձին ստորաբաժանումների ու աշխատանքային ներքին կանոնակարգով և իրավական այլ ակտերով:

 4. ՀԱՍՏԱՏՈՒԹՅԱՆ ԳՈՒՅՔԸ ԵՎ ՖԻՆԱՆՍԱԿԱՆ ԳՈՐԾՈՒՆԵՈՒԹՅՈՒՆԸ

24. Կազմակերպության սեփականությունը ձևավորվում է կազմակերպության հիմանդրման ժամանակ և հետագայում հիմնադրի կողմից սեփականության իրավունքով նրան հանձնվող ինչպես նաև կազմակերպության գործունեության ընթացքում ձեռք բերված գույքից:

25. Կազմակերպությունն իրավունք ունի օրենքին, հիմնադրի որոշումներին և իր կանոնադրությանը համապատասխան՝ իր հայեցողությամբ տիրապետելու, տնօրինելու և օգտագործելու սեփականության իրավուքնով իրեն պատկանող գույքը:

26. Հիմնադիրը սեփականության իրավունքով կազմակերպությանը պատկանող գույքի նկատմամբ չունի իրավունքներ՝ բացառությամբ կազմակերպության լուծարումից հետո մնացած գույքի:

27. Կազմակերպության սեփականության պահպանման հոգսը կրում է կազմակերպությունը:

28. Կազմակերպության սեփականության վրա կարող է տարածվել բռնագանձում միայն դատական կարգով:

29. Հիմնադիրն իրավունք ունի հետ վերցնելու իր կողմից կազմակերպությանն ամրացված գույքը:

30. Կազմակերպությունն իրավունք չունի ամրացված գույքը կամ դրա նկատմամբ իր իրավունքներն օտարելու, գրավ դնելու, անհատույց օգտագործման հանձնելու: Կազմակերպությունն իրավունք ունի իրեն ամրացված գույքը հիմնադրի անունից հանձնելու վարձակալության, եթե դա արգելված չէ հիմնադրի կամ կազմակերպության կանոնադրությամբ: Ամրացված գույքի վարձակալության ժամկետը չի կարող սահմանվել մեկ տարվանից ավել, բացառությամբ հիմնադրի կողմից սահմանված դեպքերի:

31. Ամրացված գույքի օգտագործման արդյունքում կազմակերպության ստացած եկամուտները կազմակերպության սեփականությունն են: Կազմակերպության ամրացված գույքի օգտագործման ընթացքում առաջացած անբաժանելի բարելավումները հիմնադրի սեփականությունն են:

32. Կազմակերպության լուծարման դեպքում նրա գույքի օգտագործման և տնօրինման կարգը որոշում է համայնքի ավագանին:

33. Կազմակերպությունը Հայաստանի Հանրապետության օրենսդրությամբ սահմանված կարգով տնօրինում է իր ֆինանսական միջոցները:

34. Կազմակերպությունը ֆինանսավորում է հիմանդիրը: Կազմակերպության ֆինանսական միջոցները գոյանում են համայնքի բյուջեից կատարվող հատկացումներից և Հայաստանի Հանրապետության օրենսդրությամբ չարգելված լրացուցիչ աղբյուրներից:

35. Կազմակերպության ֆինանսավորման լրացուցիչ աղբյուրներն են՝

ա. Հիմնադրի կողմից թույլատրված ձեռնարկատիրական գործունեության արդյունքում գոյացած միջոցները,

բ. Բարեգործական նպատակային ներդրումները, Հայաստանի Հանրապետության և օտարերկրյա կազմակերպությունների ու քաղաքացիների նվիրատվությունները,

գ. Հայաստանի Հանրապետության օրենսդրությամբ չարգելված և կազմակերպության կանոնադրական խնդիրներին չհակասող գործունեությունից ստացված միջոցները:

36. Կազմակերպության տարեկան ֆինանսական հաշվետվությունների հավաստիությունը կարող է ենթարկվել աուդիտի (վերստուգման)՝ Հայաստանի Հանրապետության օրենսդրությամբ սահմանված կարգով:

 5.ՀԱՍՏԱՏՈՒԹՅԱՆ ՎԵՐԱԿԱԶՄԱԿԵՐՊՈՒՄԸ ԵՎ ԼՈՒԾԱՐՈՒՄԸ

37. Կազմակերպությունը վերակազմակերպվում և լուծարվում է Հայաստանի Հանրապետության օրենսդրությամբ սահմանված կարգով:

Եղեգիս համայնքի ղեկավար՝ Արթուր Ստեփանյան